ΓΡΑΠΤΗ ΕΡΩΤΗΣΗ E-0913/01

υποβολή: Dominique Vlasto (PPE-DE) προς την Επιτροπή

(28 Μαρτίου 2001)

Θέμα: ΦΠΑ στα εστιατόρια

Ο τομέας των παραδοσιακών εστιατορίων και ο τομέας του γρήγορου φαγητούπόκεινται στην επιβολή ΦΠΑ διαφορετικού ύψους, αναλόγως του κράτους μέλους.

Πράγματι, σε επίπεδο Ευρωπαϊκή Ένωσης, 8 κράτη από τα 15, επιβάλουν στα παραδοσιακά εστιατόρια μειωμένους φόρους, ίσους προς εκείνους που επιβάλλονται στον τομέα του γρήγορου φαγητού.

Στη Γαλλία, γίνονται τώρα διαδηλώσειςπέρ της εφαρμογής μειωμένου ΦΠΑ τόσο στα παραδοσιακά εστιατόρια, όπως και στο γρήγορο φαγητό.

Η διατήρησηψηλού ΦΠΑ επιβαρύνει τον τομέα παραδοσιακών εστιατορίων, το προσωπικό τους και την πελατεία τους, ενώ ο μειωμένος φόρος θα επέτρεπε την ανάπτυξη αυτού του δυναμικού τομέα που δημιουργεί θέσεις εργασίας.

Προβλέπει άραγε η Ευρωπαϊκή Επιτροπή την ανάληψη δράσης στον τομέα αυτόν; Για ποιόν λόγο δεν προτείνει οδηγία προς την κατεύθυνση της εφαρμογής μειωμένου ΦΠΑ τόσο στον τομέα των παραδοσιακών εστιατορίων όσο και σε εκείνον του γρήγορου φαγητού;

Απάντηση του κ. Bolkestein εξ ονόματος της Επιτροπής

(27 Απριλίου 2001)

Με βάση τις καθ'ύλην ισχύουσες κοινοτικές διατάξεις (άρθρο 12, παράγραφος 3 της 6ης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών -κοινό σύστημα φόρου προστιθέμενης αξίας (ΦΠΑ): ομοιόμορφη φορολογική βάση(1)), ένας κανονικός ελάχιστος συντελεστής 15 % εφαρμόζεται στον τομέα των εστιατορίων.

Επιπροσθέτως, τα κράτη μέλη δύνανται να εφαρμόσουν μειωμένο συντελεστή στην προμήθεια τροφίμων, ο οποίος δεν μπορεί να είναι κατώτερος του 5 %. Σε αυτή τη βάση είναι δυνατή η εφαρμογή μειωμένου συντελεστή στον τομέα του γρήγορου φαγητού στην περίπτωση πώλησης φαγητού σε πακέτο.

Ωστόσο, ορισμένες διατάξεις της εν λόγω οδηγίας (άρθρο 28, παράγραφος 2) παρεκκλίνουν από αυτούς τους κανόνες, επιτρέποντας στα κράτη μέλη να εφαρμόζουν, σε μεταβατικό στάδιο καιπό ορισμένες προϋποθέσεις, μειωμένο συντελεστή στον τομέα των εστιατορίων.

Πρόκειται την περίπτωση των κρατών μελών τα οποία, την 1η Ιανουαρίου 1991,ποχρεώθηκαν να αυξήσουν τον κανονικό συντελεστή κατά περισσότερο από 2 %, καθώς και των κρατών μελών που, την ίδια ημερομηνία, ήδη εφήρμοζαν μειωμένο συντελεστή στον τομέα των εστιατορίων. Αυτά τα κράτη μέλη μπορούν να εφαρμόζουν ή να συνεχίζουν να εφαρμόζουν μειωμένο συντελεστή στον εν λόγω τομέα.

Τέλος, αξίζει να σημειωθεί ότι ο τομέας των εστιατορίων θα μπορούσε να επωφεληθεί από τη δυνατότητα μειωμένου συντελεστή εάν, κατά τη διάρκεια της διαπραγμάτευσης της οδηγίας 1999/85/ΕΚ(2) περί τωνπηρεσιώνψηλής εντάσεως εργατικού δυναμικού, το Συμβούλιο δεν είχε τροποποιήσει την πρόταση της Επιτροπής. Ωστόσο, το Συμβούλιο μείωσε το πεδίο εφαρμογής της εν λόγω πρότασης σε ένα περιοριστικό κατάλογοπηρεσιών, στον οποίο δεν περιέλαβε τον τομέα των εστιατορίων.

Μια επανεξέταση των προσωρινών παρεκκλίσεων σχετικά με τον συντελεστή και τη διάρκεια εφαρμογής τους εντάσσεται στα προς ανάλυση θέματα στο πλαίσιο του εξορθολογισμού των συντελεστών ΦΠΑ, όπως προβλέπεται από την ανακοίνωση της Επιτροπής για μια νέα στρατηγική σε θέματα ΦΠΑ(3). Η επανεξέταση θα πραγματοποιηθεί μετά την αξιολόγηση της πειραματικής ενέργειας σχετικά με τιςπηρεσίεςψηλής εντάσεως εργατικού δυναμικού, η οποία προβλέπεται για το τέλος του 2002.

(1) ΕΕ L 145 της 13.6.1977. Οδηγία που τροποποιήθηκε τελευταία με την οδηγία 2001/41/ΕΚ του Συμβουλίου, της 19ης Ιανουαρίου 2001- ΕΕ L 22 της 24.1.2001 και διορθωτικό ΕΕ Λ 26 της 27.1.2001.

(2) ΕΕ L 277 της 28.10.1999.

(3) COM(2000)348 τελικό.